Giuseppe Adami

Giuseppe ADAMI (4a de novembro 1878 - 12a de oktobro 1946) estis itala libretisto, konata pro sia kunlaborado kun Giacomo Puccini en la operoj La rondine (1917), Il tabarro (1918) kaj Turandot (1926).
eta|dekstra|Subskribo de 1943.
Adami ankaŭ verkis kelkajn teatraĵojn, kiaj I fioi di Goldoni, Una capanna e il tuo cuore (1913), Capelli bianchi (1915), Felicità Colombo (1935) kaj Nonna Felicità (1936). Tiu laste menciita estis adaptita en filmo de 1938 de la reĝisoro Mario Mattoli.

Adami naskiĝis en Verona. Li gradiĝis en la Universitato de Padovo en juro sed dediĉis sian karieron kiel verkisto, dramaturgo, kaj poste muzikkritikisto. Post la morto de Puccini, Adami publikigis kolekton de la leteroj de la komponisto en Epistolario (1928). Li publikigis ankaŭ siajn personajn kolektojn, Giacomo Puccini (1935), kiu estis unu el plej fruaj biografioj de la komponisto. Li verkis duan biografion Il romanzo della vita di Giacomo Puccini ("La vivo de Giacomo Puccini") en 1942.

Adami verkis ankaŭ libretojn por aliaj komponistoj kiaj por Riccardo Zandonai tiun de La via della finestra (1919); kaj por Franco Vittadini tiun de Anima allegra (1921) kaj Nazareth (1925). Li estis muzikkritikisto por La sera (Milano) kaj por la gazeto La comedia el 1931 al 1934. Adami agis kiel publicisto kun la entrepreno Ricordi ĝis la fino de sia vivo. Li mortiĝis en Milano aĝe 67.

 Referencoj 

 Eksteraj ligiloj 

 Giuseppe Adami biografio 

 La via della finestra Voĉa partituro el Sibley Music Library Digital Scores Collection

Kategorio:Verona
Kategorio:Universitato de Padovo
Kategorio:Italaj verkistoj
Kategorio:Operoj